ผลการประชุมคณะรัฐมนตรีวันนี้ มีมติรับทราบวันหยุดราชการประจำปีรวม 19 วัน และกำหนดให้วันที่ 4 พฤษภาคม เป็นวันฉัตรมงคล
ผลการประชุมคณะรัฐมนตรีวันนี้ มีมติรับทราบวันหยุดราชการประจำปีรวม 19 วัน และกำหนดให้วันที่ 4 พฤษภาคม เป็นวันฉัตรมงคลพลตรี อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรีเปิดเผยว่า ผลการประชุมคณะรัฐมนตรี (ครม.) วันนี้ ที่ประชุมมีมติรับทราบวันหยุดราชการประจำปีและกำหนดให้วันที่ 4 พฤษภาคมของทุกปี เป็นวันฉัตรมงคล โดยวันหยุดราชการประจำปีมีจำนวนรวม 19 วันประกอบด้วย วันขึ้นปีใหม่/ วันมาฆบูชา /วันพระบาทสมเด็จพระพุทธยอดฟ้าจุฬาโลกมหาราช และวันที่ระลึกมหาจักรีบรมราชวงศ์ /วันสงกรานต์ 3 วัน /วันฉัตรมงคล /วันรัฐพิธีพืชมงคลจรดพระนังคัลแรกนาขวัญ/วันวิสาขบูชา/วันเฉลิมพระชนมพรรษาสมเด็จพระนางเจ้า ฯ พระบรมราชินี /วันอาสาฬหบูชา /    วันเข้าพรรษา    /วันเฉลิมพระชนมพรรษาพระบาทสมเด็จพระวชิรเกล้าเจ้าอยู่หัว/วันเฉลิมพระชนมพรรษาสมเด็จพระบรมราชชนนี พันปีหลวง และวันแม่แห่งชาติ /วันคล้ายวันสวรรคตพระบาทสมเด็จ           พระมหาภูมิพลอดุลยเดชมหาราช บรมนาถบพิตร /วันปิยมหาราช /วันคล้ายวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ/วันรัฐธรรมนูญ    / และวันสิ้นปีทั้งนี้ สำหรับการกำหนดให้เป็นวันหยุดประจำปีของธนาคารและวันหยุดของภาคแรงงาน คณะรัฐมนตรีมีมติว่า ให้หน่วยงานที่เกี่ยวข้องไปรับพิจารณาตามอำนาจหน้าที่ต่อไป